open-index/open-wikipedia-markdown huggingface dataset:
பத்திரப்பூர்

**பத்திரப்பூர்** அல்லது **சந்திரகதி** (*Bhadrapur,* or *Chandragadhi*) (நேபாள மொழி]]:भद्रपुर), நேபாளம் நாட்டின் கோசி மாநிலம், ஜாப்பா மாவட்டத்தின் நிர்வாகத் தலைமையிடம் மற்றும் நகராட்சி ஆகும். மேச்சி ஆற்றாங்கரையில் அமைந்த பத்திரப்பூர் நகரமானது, மாநிலத் தலைநகரான விராட்நகருக்கு வடகிழக்கே 110 கிலோமீட்டர் தொலைவில் உள்ளது. பத்திரப்பூரில் வானூர்தி நிலையம் உள்ளது.
## மக்கள் தொகை பரம்பல்
2021ஆம் ஆண்டின் மக்கள்தொகை கணக்கெடுப்பின்படி  15 வார்டுகள் கொண்ட பத்திரப்பூர் நகராட்சியின் மக்கள் தொகை 70,913 ஆகும். அதில் 33,890 ஆண்கள் மற்றும் 37,023 பெண்கள் உள்ளனர். 2011-2021 காலத்தில் மக்கள் தொகை வளர்ச்சி விகிதம் 0.60% ஆக உயர்ந்துள்ளது. மக்கள்தொகை அடர்த்தி ஒரு சதுர கிலோமீட்டர் பரப்பளவில் 736 பேர் வாழ்கின்றனர்.
## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்

பகுப்பு:நேபாள நகரங்கள்
பகுப்பு:கோசி மாநிலம்
கோவில்பட்டி தலைமை அஞ்சல் நிலையம்

**கோவில்பட்டி தலைமை அஞ்சல் நிலையம்** என்பது தமிழ்நாட்டின் தூத்துக்குடி மாவட்டம், கோவில்பட்டி நகரின் மையப்பகுதியில் அமைந்துள்ள ஒரு முக்கிய அஞ்சல் நிலையம் ஆகும். இது இந்திய அஞ்சல் துறையின் தென் மண்டலத்தின் கட்டுப்பாட்டில் இயங்குகிறது.

## அமைவிடம்
இவ்வஞ்சல் நிலையம் கோவில்பட்டி நகரின் முக்கிய சாலையான மெயின் ரோட்டில், வட்டாட்சியர் அலுவலகம் அருகில் அமைந்துள்ளது. இதன் அஞ்சல் குறியீட்டு எண் **628501** ஆகும்.

## முக்கியத்துவம்
கோவில்பட்டி மற்றும் அதனைச் சுற்றியுள்ள கிராமப்புற அஞ்சல் நிலையங்களுக்கு இது தலைமை அலுவலகமாகச் செயல்படுகிறது. கோவில்பட்டி அஞ்சல் கோட்டத்தின் நிர்வாக அலுவலகமும் இங்குதான் செயல்படுகிறது.

## சேவைகள்
இங்கு சாதாரண அஞ்சல் சேவைகளுடன், பின்வரும் வசதிகளும் பொதுமக்களுக்கு வழங்கப்படுகின்றன:
* விரைவு அஞ்சல் மற்றும் பதிவுத் தபால்
* அஞ்சல் சேமிப்பு கணக்குகள்
* செல்வ மகள் சேமிப்புத் திட்டம்
* ஆதார் அட்டை எடுத்தல் மற்றும் திருத்தம் செய்தல்
* பாஸ்போர்ட் சேவை மையம்

பகுப்பு:கோவில்பட்டி
பகுப்பு:தூத்துக்குடி மாவட்டம்
பகுப்பு:இந்திய அஞ்சல் துறை
பசபட்டணம்

**பசபட்டணம்** *(Basapattana)* என்பது இந்தியாவின்   தென் மாநிலமான கர்நாடகாவின் கொப்பள் மாவட்டத்தின் கங்காவதி வட்டத்தில் (தாலுகாவில்) உள்ள ஒரு கிராமமாகும்.
## மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, கிராமத்தின் மக்கள் தொகை 8,972 ஆக இருந்தது, அதில் 4,528 ஆண்கள் மற்றும் 4,444 பெண்கள் இருந்தனர். கிராமத்தின் கல்வியறிவு விகிதம் 57.97% ஆகும், இதில் ஆண்களின் கல்வியறிவு 64.91% ஆகவும் பெண்களின் கல்வியறிவு 50.90% மாகவும் இருந்தது.  கிராமத்தில் சுமார் 1,647 வீடுகள் இருந்தன.
## மேலும் காண்க
* கொப்பல்
* கர்நாடக மாவட்டங்கள்

## மேற்கோள்கள்

## வெளி இணைப்புகள்
* https://web.archive.org/web/20190810051205/https://koppal.nic.in/

பகுப்பு:கொப்பள் மாவட்டம்
பகுப்பு:கொப்பள் மாவட்ட கிராமங்கள்
காந்தள் நாட்கள்

**காந்தள் நாட்கள்** (*Kandhal Natkal*) என்னும் கவிதை நூல் 2016 ஆம் ஆண்டு இன்குலாப் என்பவரால் எழுதப்பட்டதாகும். தஞ்சாவூர் அகரம் பதிப்பகம் நூலை வெளியிட்டது. இந்நூல் 2017 ஆம் ஆண்டிற்கான சாகித்திய அகாதமி விருதினை பெற்றது.

## மேற்கோள்கள்
மகேந்திரா நெடுஞ்சாலை

**மகேந்திர நெடுஞ்சாலை** (*Mahendra Highway* or *NH01*) (பழைய பெயர்:**H01**) (நேபாள மொழி:महेन्द्र राजमार्ग}}), இதனை **கிழக்கு-மேற்கு நெடுஞ்சாலை** என்றும் அழைப்பர். நேபாளத்தின் கிழக்கில் உள்ள கோசி மாநிலத்தின் மேச்சிநகரத்திலிருந்து, மேற்கே தூரமேற்கு மாநிலத்தின் தெற்கில் உள்ள கஞ்சன்பூர் மாவட்டத்தில் உள்ள பீம்தத்தா நகரம் வரை இணைக்கும் 1027.67 கிலோமீட்டர் நீளமுள்ள தேசிய நெடுஞ்சாலை ஆகும். 1967ஆம் ஆண்டில் நிறுவப்பட்ட இந்நெடுஞ்சாலைக்கு நேபாள இராச்சிய மன்னர் மகேந்திராவின் பெயரால் அழைக்கப்படுகிறது. இந்நெடுஞ்சாலை நேபாளத்தின் தென் பகுதியில், இந்திய-நேபாள எல்லையை ஒட்டிச் செல்கிறது. நேபாளத்தின் பல தேசிய நெடுஞ்சாலைகள் இந்த நெடுஞ்சாலையுடன் இணைகிறது.

## முக்கியச் சந்திப்புகள்

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்
* நேபாள நகரங்கள்
* தெராய் சமவெளி
## மேற்கோள்கள்

பகுப்பு:நேபாள நெடுஞ்சாலைகள்
பகுப்பு:கோசி மாநிலம்
பகுப்பு:தூரமேற்கு பிரதேசம்
பகுப்பு:கோசி மாநிலம்
பகுப்பு:பாக்மதி மாநிலம்
பகுப்பு:மாதேஷ் மாநிலம்
பகுப்பு:கண்டகி பிரதேசம்
பகுப்பு:லும்பினி மாநிலம்
சிங்கிபுரம்

**சிங்கிபுரம்** (*Singipuram*) இந்தியாவின் தமிழ்நாடு மாநிலத்தில் சேலம் மாவட்டத்தின் வாழப்பாடி தாலுகாவில் அமைந்துள்ள ஒரு கிராமமாகும். 

## புவியியல்
சிங்கிபுரம் சேலம் மாவட்டத்தின் மையப் பகுதியில் உள்ள வாழப்பாடி தாலுகாவிற்குள் உள்ளது. பெத்தநாயக்கன் பாளையம் தாலுகாவின் எல்லைக்கு அருகில், தாலுகாவின் தென்கிழக்கு பகுதியில் 12.7 சதுர கிலோமீட்டர் (4.9 சதுர மைல்) நிலப்பரப்பை உள்ளடக்கியுள்ளது. தாலுகா தலைமையகமான வாழப்பாடிக்கு தெற்கே 3.5 கிலோமீட்டர் (2.2 மைல்), மாவட்ட தலைமையகமான சேலத்திலிருந்து 28 கிலோமீட்டர் (17 மைல்) மற்றும் மாநில தலைநகரான சென்னையிலிருந்து 260 கிலோமீட்டர் (160 மைல்) தொலைவில் அமைந்துள்ளது. சிங்கபுரம் வெள்ளாறு நதியின் வடிகால் படுகைக்குள் உள்ளது. மேலும் வெள்ளாற்றின் துணை நதியான சிங்கபுரம் ஆறு மழைக்காலத்தில் நகரத்தைக் கடந்து பாய்கிறது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சிங்கிபுரம் கிராமத்தின் மக்கள் தொகை 6868 ஆகும். இதில் 3428 பேர் ஆண்கள் மற்றும் 3440 பேர் பெண்கள் இருந்தனர். 

சிங்கிபுரம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 708 ஆகும். இது கிராமத்தின் மொத்த மக்கள் தொகையில் 10.31% ஆகும். சிங்கிபுரம் கிராமத்தின் சராசரி பாலின விகிதம் 1004 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி சிங்கிபுரம் குழந்தை பாலின விகிதம் 956 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது சிங்கிபுரம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​சிங்கிபுரம் கிராமத்தின் எழுத்தறிவு விகிதம் 73.17% ஆக இருந்தது. ஆண்களின் எழுத்தறிவு விகிதம் 81.47% ஆகவும், பெண்களின் எழுத்தறிவு விகிதம் 64.93% ​​ஆகவும் இருந்தது.

சிங்கிபுரம் கிராமத்தில், மக்கள் தொகையில் பட்டியல் சாதியினர் 12.84 சதவீதமாக உள்ளனர். இங்கு பட்டியல் பழங்குடியினர் எவரும் இல்லை.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
தாரகேஸ்வர்

**தாரகேஷ்வர்** (*Tarakeshwar*), நேபாளம் நாட்டின் பாக்மதி மாநிலம், காத்மாண்டு மாவட்டத்தில் உள்ள ஒரு நகராட்சி ஆகும்.இது காத்மாண்டிற்கு வடக்கே 10.4 கிலோமீட்டர் தொலைவில் உள்ளது.

## மக்கள் தொகை பரம்பல்
2021ஆம் ஆண்டின் மக்கள்தொகை கணக்கெடுப்பின்படி 34.95 சதுர கிலோமீட்டர் பரப்பளவு கொண்ட தாரகேஷ்வர் கிராமிய நகராட்சியின் மக்கள் தொகை 1,51,479 ஆகும். அதில்  75,281 ஆண்கள் மற்றும்   76,198 பெண்கள் உள்ளனர். மக்கள்தொகை அடர்த்தி ஒரு சதுர கிலோமீட்டர் பரப்பளவில் 4,334 பேர் வாழ்கின்றனர். 2011-2021 காலத்தில் மக்கள் தொகை வளர்ச்சி விகிதம் 6.0%  ஆக உயர்ந்துள்ளது.
### ஜாதி & இனக்குழுக்கள்
நேவார் மக்கள், மலை பிராமணர், செத்திரி,சர்கி, மகர், தமாங் மற்றும் பிறர் வாழ்கின்றனர்.
## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
* Tarakeshwor
* Mayor Krishna Hari Maharjan Official Website 
பகுப்பு:நேபாள நகரங்கள்
செயிண்ட்-ஜோசப், ரீயூனியன்

இடது|thumb|செயிண்ட்-ஜோசப்பில் உள்ள இயற்கைக்காட்சிகள்
**செயிண்ட்-ஜோசப்** (*Saint-Joseph*) என்பது பிரான்சின் கடல்கடந்த பிராந்தியமான ரீயூனியன் தீவில் உள்ள ஒரு கம்யூன் ஆகும். இது ரீயூனியனின் தென் முனையில் அமைந்துள்ளது. எனவே, இது ஐரோப்பிய ஒன்றியத்தின் தென் முனையாகக் கருதப்படுகிறது. வின்செண்டோ கிராமம் கம்யூனின் ஒரு பகுதியாக உள்ளது.

## புவியியல்

### காலநிலை
செயிண்ட்-ஜோசப் வெப்பமண்டல பருவமழை காலநிலையைக்  ( கோப்பென் காலநிலை வகைப்பாடு ) கொண்டுள்ளது. செயிண்ட்-ஜோசப்பில் சராசரி ஆண்டு வெப்பநிலை 24.4 °C (75.9 °F) ஆகும். சராசரி ஆண்டு மழைப்பொழிவு 1,661.2 மிமீ (65.40 அங்குலம்) ஆகும், பிப்ரவரி மாதம் மிகவும் ஈரப்பதமான மாதமாகும். பிப்ரவரி மாதத்தில் சராசரியாக அதிகபட்ச வெப்பநிலை 27.4 °C (81.3 °F) ஆகவும், ஜூலை மாதத்தில் மிகக் குறைந்த வெப்பநிலை 21.3 °C (70.3 °F) ஆகவும் இருக்கும். செயிண்ட்-ஜோசப்பில் இதுவரை பதிவான அதிகபட்ச வெப்பநிலை 1991 மார்ச் 1 அன்று 35.5 °C (95.9 °F) ஆகவும், இதுவரை பதிவான மிகக் குறைந்த வெப்பநிலையாக 1996 ஜூலை 25 அன்று 14.0 °C (57.2 °F) ஆகவும் இருந்தது.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ஆசுட்ரோபெய்லேல்சு

**ஆசுட்ரோபெய்லேல்சு** (*Austrobaileyales*) என்பது மரங்கள், புதர்கள், மரமயவேறிகளாக வளரும் சுமார் 100வகையான மரத்தாலான தாவரங்களைக் கொண்ட பூக்கும் தாவரங்களின் வரிசையாகும். பூக்கும் தாவரங்களின் தோற்ற வரலாற்றில், இவை ஆரம்பக்காலத்திலேயே பிரிந்து வந்தவை ஆகும். தாவரவியலாளர்கள் இவற்றை 'அனிடா'(ANITA) குழு என்று அழைப்பார்கள் (Amborellales, Nymphaeales மற்றும் Austrobaileyales). அதாவது, இவை மற்ற வளர்ந் பூக்கும் தாவரங்கள் தோன்றுவதற்கு முன்பே உருவான "பழமையான" (Basal angiosperms) தாவரங்கள் என வகைப்படுத்தப்பட்டுள்ளன.

## இனங்கள்
இந்த வரிசையில் மிகக் குறைவான எண்ணிக்கையிலான தாவரங்களே உள்ளன. இதில் முக்கியமான மூன்று குடும்பங்கள் உள்ளன:
# Austrobaileyaceae: இவற்றில் முக்கியமாக ஆத்திரேலியாவில் காணப்படும் கொடி வகை தாவரங்கள் அடங்கும்
# Schisandraceae: இதில் நமக்கு நன்கு தெரிந்த அன்னாசிப்பூ (Star Anise - *Illicium verum*) அடங்கும்.
# Trimeniaceae: இவை மரம் அல்லது புதர் வகையைச் சேர்ந்தவை ஆகும்.

## பண்புகள்
* வாசனை: இந்த வரிசையில் உள்ள பெரும்பாலான தாவரங்கள் நறுமணம் மிக்கவை (எ.கா: அன்னாசிப்பூ).
* வாழிடம்: இவை பெரும்பாலும் வெப்பமண்டல மற்றும் மிதவெப்ப மண்டலக் காடுகளில் காணப்படுகின்றன.
* வடிவம்: இவை பெரும்பாலும் மரங்களாகவோ, புதர்களாகவோ அல்லது மரங்கள் மீது ஏறி வளரும் கொடிகளாகவோ இருக்கும்.

## மேற்கோள்கள்

பகுப்பு:தகவற்பெட்டி துப்புரவு தேவைப்படும் தாவரவியல் கட்டுரைகள்
பகுப்பு:பூக்கும் தாவர வரிசைகள்
மதுரை பன்னாட்டு வளைதடிப் பந்தாட்ட அரங்கம்

**மதுரை பன்னாட்டு வளைதடிப் பந்தாட்ட அரங்கம்** (*Madurai International Hockey Stadium*) என்பது இந்தியாவின் தமிழ்நாட்டின் மதுரையிலுள்ள பன்னாட்டு கள வளைதடிப் பந்தாட்ட அரங்கமாகும். 22 நவம்பர் 2025 அன்று துணை முதலமைச்சர் உதயநிதி ஸ்டாலின் திறந்து வைத்தார். இது 2025 இளைஞர் ஆடவர் வளைதடிப் பந்தாட்ட உலகக் கோப்பைக்கான இடமாகும். மேலும் இந்த போட்டி நவம்பர் 28 முதல் டிசம்பர் 08,2025 வரை நடநதது. தமிழ்நாடு மாநிலத்தில் உள்ள சென்னையில் அமைந்துள்ள மாநகரத் தந்தை இராதாகிருஷ்ணன் வளைதடி பந்து விளையாட்டு அரங்கத்தைத் தொடர்ந்து தமிழ்நாட்டின் இது அமைந்துள்ளது. 

## இதனையும் காண்க

* எம்ஜிஆர் ஓட்டப்பந்தய பயிற்சி மைதானம்

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:விளையாட்டு அரங்குகள்
பகுப்பு:மதுரை
2-(டிரைமெத்தில்சிலில்)யீத்தாக்சிமெத்தில் குளோரைடு

**2-(டிரைமெத்தில்சிலில்)யீத்தாக்சிமெத்தில் குளோரைடு** (*2-(Trimethylsilyl)ethoxymethyl chloride*) என்பது C6H15ClOSi என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். அமெரிக்க வேதியியலாளர் புரூசு எச். லிப்சட்சு, என்-மெத்தில்மேசெனைன் தயாரிப்பு குறித்த அவரது பணியின் போது இச்சேர்மம் உருவாக்கப்பட்டது. ஐதராக்சில் குழுக்களைப் பாதுகாக்க இச்சேர்மம் பயன்படுத்தப்படுகிறது. இலேசான நிபந்தனைகளில் தேர்ந்தெடுக்கப்பட்ட கரிம கரைப்பான்களில் உள்ள புளோரைடுடன் சேர்க்கப்படும் போது சேர்மம் பிளவுபடுத்தப்பட்டு பிரிக்கப்படுகிறது. பொதுவாக டெட்ராபியூட்டைலமோனியம் புளோரைடு மற்றும் சீசியம் புளோரைடு ஆகியவற்றை பாதுகாப்புக்குழு நீக்கும் வினைப்பொருட்களாகப் பயன்படுத்தலாம். மக்னீசியம் புரோமைடு, இலித்தியம் டெட்ராபுளோரோபோரேட்டு மற்றும் போரான் முப்புளோரைடு ஈத்தரேட்டு போன்ற மாற்றுகளும் சிலில் ஈத்தாக்சிமெத்தில் பாதுகாப்புக்குழுவை நீக்க  உருவாக்கப்பட்டன. 

## மேற்கோள்கள்

## மேலும் வாசிக்க
* 

பகுப்பு:குளோரோமெத்தில் சேர்மங்கள்
பகுப்பு:மும்மெத்தில்சிலில் சேர்மங்கள்
விக்கெடு: ஃபார் குட்

**விக்கெடு: ஃபார் குட்** (*Wicked: For Good*) என்பது 2025-இல் வெளியான ஒரு அமெரிக்க இசை சார்ந்த கற்பனைத் (Musical Fantasy) திரைப்படமாகும். இது 2024-இல் வெளியான 'விக்கெடு' படத்தின் இரண்டாம் பாகமாகும். இந்தப் படம் இசுடீபன் சுவார்ட்சு மற்றும் வின்னி ஹோல்ஸ்மேன் ஆகியோரின் புகழ்பெற்ற மேடை நாடகத்தைத் தழுவி உருவாக்கப்பட்டுள்ள இத்திரைப்படத்தை ஜான் எம். சூ இயக்கியுள்ளார். இதில் சின்தியா எரிவோ (எல்பாபா) மற்றும் அரியானா கிராண்டே (கிளிண்டா) ஆகியோர் முதன்மை கதாபாத்திரங்களில் நடித்துள்ளனர். இசுடீபன் சுவார்ட்சு இசையில், "Thank Goodness", "No Good Deed" மற்றும் "For Good" போன்ற பழைய பாடல்களுடன், "No Place Like Home" உள்ளிட்ட புதிய பாடல்களும் இப்படத்தில் இடம்பெற்றுள்ளன. இப்படம் நவம்பர் 21, 2025 அன்று திரையரங்குகளில் வெளியாகியது.

## படக்கரு
முதல் பாகத்தின் தொடர்ச்சியாக, எல்பாபா 'மேற்கு திசையின் தீய சூனியக்காரி' (Wicked Witch of the West) என்று முத்திரை குத்தப்படுகிறார். கிளிண்டா ஓஸ் தேசத்தின் அன்புக்குரிய 'நல்ல சூனியக்காரி'யாக மாறுகிறார். அதிகாரத்தில் உள்ள மந்திரவாதியின் (The Wizard) சூழ்ச்சிகளை எல்பாபா எப்படி எதிர்க்கிறார் என்பதும், ஒருவருக்கொருவர் நேர் எதிர் துருவங்களாக மாறிய பிறகும் எல்பாபா மற்றும் கிளிண்டாவின் நட்பு எப்படி நீடிக்கிறது என்பதுமே இதன் உருக்கமான கதையாகும்.

## மேற்கோள்கள்

பகுப்பு:2025 திரைப்படங்கள்
பகுப்பு:ஆங்கிலத் திரைப்படங்கள்
2026 வங்காளதேசப் பொதுத்தேர்தல்

**2026 வங்காளதேசப் பொதுத்தேர்தல்** (*2026 Bangladeshi general election*), 12வது வங்காளதேச நாடாளுமன்றத்தின் 300 இடங்களுக்கு 12 பிப்ரவரி 2026 அன்று  நடைபெறும் பொதுத்தேர்தல் ஆகும்.இத்தேர்தல் முடிவால் ஆகஸ்டு 2024 முதல் செயல்படும் வங்கதேச அரசின் தலைமை ஆலோசகர் முகம்மது யூனுஸ் தலைமையிலான இடைக்கால அமைச்சரவைக்கு  பதிலாக ஜனநாயக அரசு ஏற்படும்.நாடு முழுவதும் 42,766 மையங்களில் 2,47,499 வாக்குச் சாவடிகள் அமைக்கப்பட்டுள்ளது. இத்தேர்தலில் 127 மில்லியன் மக்களுக்கு மேல் வாக்களிக்க தகுதி பெற்றுள்ளனர். இத்தேர்தலுடன் 2026 வங்காளதேச அரசியலமைப்பு வாக்கெடுப்பும் நடைபெற்றது.

300 நாடாளுமன்றத் தொகுதிகளுக்கு  1,981 வேட்பாளர்கள் போட்டியிடுகிறார்கள். 2024 பொதுத்தேர்லில் வென்ற அவாமி லீக் கட்சி இத்தேர்தலில் போட்டியிட தடைவிதிக்கப்பட்டுள்ளது.இதனால்  வங்காளதேச தேசியக் கட்சி மற்றும் ஜமாத்-இ-இஸ்லாமி & தேசிய குடிமக்கள் கட்சி தலைமையிலான 11 கட்சி கூட்டணி மற்றும்   இடையே இருமுனைப் போட்டி நிலவுகிறது.

இத்தேர்தலில் முதன்முறையாக தேர்தல் அலுவலர்கள் தபால் மூலம் வாக்கு செலுத்த  அனுமதிக்கப்பட்டுள்ளது.

இத்தேர்தலில் தாரிக் ரஹ்மான் தலைமையிலான வங்காளதேச தேசியக் கட்சி  மூன்றில் இரண்டு பங்கு இடங்களுக்கு மேல் 209 நாடாளுமன்ற உறுப்பினர் தொகுதிகளை கைப்பற்றி ஆட்சி அமைக்க உள்ளது.

## பின்னணி
2024 நாடாளுமன்ற பொதுத்தேர்தலில் சேக் அசீனா தலைமையில் அவாமி லீக்  கட்சி வென்று ஆட்சி அமைத்தது.
சூன் 2024ல் அரசுப் பணிகளில் இட ஒதுக்கீடு தொடர்பாக சேக் அசீனாஅரசுக்கு எதிராக நாடு முழுவதும் கடுமையான போராட்டங்கள் நடைபெற்றது. 5 ஆகஸ்டு 2024 அன்று வங்கதேச அதிபர் முகம்மது சகாபுத்தீன் நாடாளுமன்றத்தை கலைத்தார். சேக் அசீனா பிரதமர் பதவியைத் துறந்தார்.சேக் ஹசீனா இந்தியாவில் அடைக்கலம் அடைந்தார். சிறையிலிருந்து வங்காளதேச தேசியக் கட்சி தலைவர்  காலிதா சியா விடுவிக்கப்பட்டார்.

மாணவப் போராட்டத் தலைவர்களுக்கும், பாதுகாப்புப் படைவீரர்களுக்கும் இடையே நடைபெற்ற சமசரசப் பேச்சின் முடிவில், அடுத்த பொதுத்தேர்தலை நடத்துவதற்கு வசதியாக,  வங்கதேச இடைக்கால அமைச்சரவையின்  தலைமை ஆலோசகராக முகம்மது யூனுஸ் பதவியேற்றார்.மாணவர் தலைவர்கள்  இணைந்து தேசிய குடிமக்கள் கட்சியை நிறுவி தேர்தலில் போட்டியிட முடிவு செய்தனர்.

## வாக்காளர்கள்
வங்கதேச தேர்தல் ஆணையத்தின் சனவரி 2026ஆம் ஆண்டின் அறிக்கையின்படி, 127,711,793  வாக்காளர்கள் தேர்தலில் வாக்களிக்கத் தகுதி படைத்தவர்கள் என அறிவித்தது.

## தேர்தல் அட்டவனை

## கட்சிகள் & கூட்டணிகள்
இத்தேர்தலில் அவாமி லீக் கட்சி போட்டியிட வங்கதேச இடைக்கால அரசால் தடை செய்யப்பட்டுள்ளது.

## தேர்தல் முடிவுகள்
தேர்தல் நாளுக்கு முன்னர் ஒரு வேட்பாளர் இறந்து விட்டார். தேர்தல் நடக்கையில் ஒரு வேட்பாளர் இறந்துவிட்டார். ஒரு தொகுதியில் வாக்கு எண்ணிக்கையில் பிணக்கு ஏற்பட்டுள்ளது. எனவே 297 தொகுதிகளுக்கு மட்டும் தேர்தல் முடிவுகள் வெளியாகியுள்ளது. இத்தேர்தலில் தாரிக் ரஹ்மான் தலைமையிலான வங்காளதேச தேசியக் கட்சி  மூன்றில் இரண்டு பங்கு இடங்களுக்கு மேல் 209 நாடாளுமன்ற உறுப்பினர் தொகுதிகளை கைப்பற்றி ஆட்சி அமைக்க உள்ளது.
### கூட்டணி அல்லது கட்சிகள் வாரியாக முடிவுகள்

### கோட்டவாரியாக முடிவுகள்

## இதனையும் காண்க
* 2026 வங்காளதேச அரசியலமைப்பு வாக்கெடுப்பு
## குறிப்புகள்
 

## மேற்கோள்கள்

பகுப்பு:வங்காளதேசத்தில் தேர்தல்கள்
பகுப்பு:வங்காளதேச அரசு
கத்தி ஆலை

**கத்தி ஆலை அல்லது பிளேடு ஆலை** (Blade mill) என்பது புதிதாக தயாரிக்கப்பட்ட அரிவாள், வாள், கொய்யரிவாள் மற்றும் கத்தி போன்ற கூர்மையான கருவிகளை செதுக்கி கூர்மைப்படுத்த பயன்படுத்தப்பட்ட ஒரு வகை நீராலை ஆகும்.

ஷெஃபீல்ட் பகுதியிலில் இவ்வாறான ஆலைகள் "கட்டலர் சக்கரம்", "அரிவாள்செய்வோர் சக்கரம்" போன்ற பெயர்களால் அறியப்பட்டன. இதற்கான எடுத்துக்காட்டுகள் அபேய்டேல் தொழிற்துறை குடியிருப்பில் பாதுகாக்கப்பட்டுள்ளன. பதினேழாம் நூற்றாண்டிலும் பதினெட்டாம் நூற்றாண்டிலும் பர்மிங்காம் நகரிலும், வட வோர்செஸ்டர்ஷையரில் உள்ள பெல்ப்ராட்டன் மற்றும் சாட்ஸ்லி கார்பெட் பகுதிகளில் அரிவாள் தொழிலுடன் தொடர்புபட்டு இத்தகைய ஆலைகள் இருந்தன. இங்கிலாந்தின் பிற பகுதிகளிலும் குறைந்த அளவில் இவ்வாறான ஆலைகள் காணப்பட்டன.

நீர்ச்சக்கரம் அரைக்கல்லை சுழற்ற பயன்படுத்தப்பட்டது. அந்த அரைக்கல் முதலில் சுமார் இரண்டு மீட்டர் வரை விட்டத்தைக் கொண்டிருந்தது; தொடர்ந்து பயன்பாட்டினால் அது மெதுவாகச் சிறிதாகி அதன் ஒரு பகுதி அளவுக்கு குறைந்தது. இச்செயல்முறையின் போது உருவான தூசி அரைப்பவர்களின் உடல்நலத்திற்கு தீங்கானதாக இருந்தது; அவர்களில் பலர் "அரைப்போர் நோய்" காரணமாக இளமையிலேயே உயிரிழந்தனர்.

## மேலும் காண்க

* நீராலை

## மேற்கோள்கள்

* 
பகுப்பு:நீர்
இராம்நகர்

**இராம்நகர்** (Ramnagar) என்பது வடக்கு அந்தமான் தீவின் தென்கிழக்கு பகுதியில் உள்ள ஒரு கிராமமாகும். இக்கிராமம் இந்தியாவின் அந்தமான் மற்றும் நிக்கோபார் பிரதேசமான திக்லிபூர் மாவட்டத்தைச் சேர்ந்ததாகும். சுமார் 1400 பேர் இங்கு வாழ்கின்றனர். 

இராம்நகர் திக்லிபூருக்கு தெற்கே சுமார் 18 கிமீ தொலைவிலும், வடக்கு அந்தமானின் மிக உயரமான இடமான சாடில் சிகரத்திற்கு தெற்கே 7.5 கிமீ தொலைவிலும் அமைந்துள்ளது. தாரலைட் விரிகுடா மற்றும் இராம் நகர் கடற்கரைக்கு அடுத்ததாகவும், சாலிசு ஏக் குகைகள் மற்றும் ஆல்ஃபிரட்  குகைகளுக்கு அருகிலுள்ள கிராமமாகவும் இருப்பதால், இக்கிராமம்  வடக்கு அந்தமானில் ஒரு முக்கிய சுற்றுலா தலமாகத் திகழ்கிறது.

## மேற்கோள்கள்

பகுப்பு:அந்தமான் நிக்கோபார் தீவுகளின் ஊர்களும் நகரங்களும்
சிப்பூர்

**சிப்பூர்** (*Shibpur*) என்பது இந்தியாவின் அந்தமான் & நிக்கோபார் தீவுகளில் இடம்பெற்றுள்ள வடக்கு அந்தமான் தீவில் அமைந்துள்ள ஒரு கிராமமாகும். நிர்வாக ரீதியாக, இது வடக்கு மற்றும் மத்திய அந்தமான் மாவட்டத்தின் திக்லிபூர் தாலுகாவின் ஒரு பகுதியாகும்.

சிப்பூர் கிராமத்திற்கு அருகில் உள்ள ஐ.என்.எசு. கோகாசா என்ற இடத்தில் இந்திய கடற்படைக்குச் சொந்தமான 1 கிலோமீட்டர் நீளமுள்ள ஒரு விமான ஓடுதளம் உள்ளது.

## மேற்கோள்கள்

பகுப்பு:அந்தமான் நிக்கோபார் தீவுகளின் ஊர்களும் நகரங்களும்
எப். எல். ஏ. சி

**எப்.எல்.ஏ.சி** (FLAC - Free Lossless Audio Codec) என்பது ஒரு கட்டற்ற மற்றும் திறந்த மூல நிலையில் உள்ள எண்ணிம முறை ஒலி சுருக்கத் தொழில்நுட்பமாகும். இதன் முழுப் பெயர் இலவச இழப்பற்ற ஒலி குறியாக்கம் / குறியாக்க நீக்கம் என்பதாகும். பொதுவாக ஒரு ஒலிக் கோப்பினைச் சுருக்கும்போது அதன் தரம் குறையக்கூடும்.  ஆனால் இந்தத் தொழில்நுட்பம் ஒலியின் தரத்தில் எவ்வித மாற்றமும் செய்யாமல் அதன் கோப்பு அளவை மட்டும் பாதியாகக் குறைக்கிறது.  ஒரு மூல ஒலிக்கோப்பினை இந்த வடிவத்திற்கு மாற்றி, மீண்டும் பழைய நிலைக்குக் கொண்டு வரும்போது அசலில் இருந்த அதே துல்லியமான ஒலியைப் பெற முடியும் என்பது இதன் சிறப்பம்சமாகும். இதனால் இசை ஆர்வலர்கள் மற்றும் ஒலிக் காப்பகப் பராமரிப்பாளர்கள் மத்தியில் இது மிகவும் பிரபலமாக உள்ளது.

இந்தத் தொழில்நுட்பம் பொதுமக்களின் பயன்பாட்டிற்காக இலவசமாகக் கிடைக்கிறது. இதைப் பயன்படுத்துவதற்கோ அல்லது மேம்படுத்துவதற்கோ எவ்விதக் கட்டணமும் செலுத்தத் தேவையில்லை. எப்.எல்.ஏ.சி வடிவம் பல வகையான ஒலிக்கருவிகளிலும், கணினி மென்பொருட்களிலும் இயங்கும் வகையில் வடிவமைக்கப்பட்டுள்ளது. மற்ற சுருக்க முறைகளுடன் ஒப்பிடும்போது, இது மிக விரைவாக ஒலியைச் சீரமைக்கும் திறனைக் கொண்டுள்ளது. மேலும், பாடலின் பெயர், கலைஞர் விவரம் மற்றும் இதர தகவல்களைக் கோப்பிற்குள்ளேயே சேமித்து வைக்கும் வசதியையும் இது வழங்குகிறது. தற்போதைய நவீன காலக்கட்டத்தில் அதிகத் தரம் கொண்ட இசைக்கோப்புகளைச் சேமித்து வைக்கவும், பரிமாற்றம் செய்யவும் இம்முறை ஒரு சிறந்த தரநிலையாகக் கருதப்படுகிறது.

பகுப்பு:கோப்பு வடிவங்கள்
பகுப்பு:ஒலி தொழில்நுட்பம்

## மேற்கோள்கள்
சச்சிதானந்தம் (இந்து மெய்யியல்)

**சச்சிதானந்தம்** (Saccidānanda) என்பது இந்து மெய்யியலில் குறிப்பாக வேதாந்தக் கோட்பாடுகளில், பரம்பொருள் அல்லது பிரம்மத்தின் இயல்பைக் குறிக்கப் பயன்படுத்தப்படும் ஒரு வடமொழிச் சொல்லாகும். இது சத், சித் மற்றும் ஆனந்தம் ஆகிய மூன்று சொற்களின் சேர்க்கையாகும். 'சத்' என்பது அழிவற்ற எக்காலத்திலும் மாறாத உண்மையான இருப்பு அல்லது மெய்மையைக் குறிக்கிறது. 'சித்' என்பது தூய்மையான அறிவு, உணர்வு அல்லது விழிப்புணர்வைக் குறிக்கிறது. 'ஆனந்தம்' என்பது எல்லையற்ற பேரின்பம் அல்லது குறையற்ற மகிழ்ச்சியைக் குறிக்கிறது. இந்த மூன்று நிலைகளும் வெவ்வேறு குணங்கள் அல்ல, மாறாக இவை அனைத்தும் ஒன்றாக இணைந்து இறைவனின் அல்லது பிரம்மத்தின் ஒரே தன்மையை விளக்குகின்றன.

சத் + சித் + ஆனந்தம் = சச்சிதானந்தம்

## விளக்கம்
இந்து மதத்தின் பல்வேறு பிரிவுகளில் இக்கருத்து வெவ்வேறு நிலைகளில் விவரிக்கப்படுகிறது. அத்வைத வேதாந்தத்தின்படி, ஒரு மனிதன் தனது உண்மையான ஆத்மாவைக் கண்டறியும் போது, அந்த ஆத்மா பிரம்மத்துடன் ஒன்றிணைந்து சச்சிதானந்த நிலையை அடைகிறது. இங்கு தனிமனித உணர்வும் உலகளாவிய பேருணர்வும் வேறல்ல என்ற உயரிய தத்துவம் முன்வைக்கப்படுகிறது. அதே சமயம் பக்தி மார்க்கத்தைச் சார்ந்தவர்கள் சச்சிதானந்தத்தை விஷ்ணு, சிவன் அல்லது தேவி போன்ற முழுமுதற் கடவுளின் சொரூபமாகக் கருதுகிறார்கள். உபநிடதங்கள் போன்ற பழமையான மறைநூல்கள், இப்பேரண்டத்தின் அடிப்படை ஆதாரமாகவும், அனைத்து உயிர்களின் இலக்காகவும் இந்த மெய்மை உணர்வையே குறிப்பிடுகின்றன.

சச்சிதானந்தம் என்பது வெறும் அறிவு சார்ந்த புரிதல் மட்டுமல்ல, அது ஒரு ஆழமான அனுபவ நிலையாகும். மனித வாழ்வின் நோக்கம் இந்த உண்மையை உணர்ந்து, உலகியல் துயரங்களிலிருந்து விடுபட்டு, நிலையான அமைதியையும் மகிழ்ச்சியையும் அடைவதே ஆகும் என்று இந்தியத் தத்துவங்கள் எடுத்துரைக்கின்றன. யோகக் கலை மற்றும் தியானப் பயிற்சிகள் மூலம் இத்தகைய நிலையை எய்த முடியும் என்று நம்பப்படுகிறது. சுருக்கமாகக் கூறினால், உண்மையான இருப்பு, முழுமையான அறிவு மற்றும் எல்லையற்ற இன்பம் ஆகியவற்றின் ஒருமித்த சங்கமமே சச்சிதானந்தம் என்று வரையறுக்கப்படுகிறது.

பகுப்பு:இந்து மெய்யியல்

## மேற்கோள்கள்
பேகெட் தீவு

**பேகெட் தீவு** (*Paget Island*) என்பது அந்தமான் தீவுகளில் உள்ள  ஒரு தீவாகும். வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்த இத்தீவு இந்தியாவிலுள்ள  யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியாகும். போர்ட் பிளேரிலிருந்து வடக்கே 195கிமீ தொலைவில் பேகெட் தீவு அமைந்துள்ளது.

## புவியியல்
பேகெட் தீவு வடக்கு அந்தமான் கடற்கரையின் அருகில் உள்ளது. கடல் மட்டத்திலிருந்து 76 மீ உயரத்தில் இத்தீவு அமைந்துள்ளது. பாயிண்ட் தீவு அதன் தென்மேற்கில் 0.5 கடல் மைல் (0.93 கிமீ) தொலைவில் அமைந்துள்ளது.

## நிர்வாகம்
அரசியல் ரீதியாக, பேகெட் தீவு,   இந்தியாவின்திக்லிபூர் தாலுகாவின்  ஒரு பகுதியாகும். 

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
கார்ன்வாலிசு துறைமுகம்

**கார்ன்வாலிசு துறைமுகம்** அல்லது **போர்ட் கார்ன்வாலிசு** (*Port Cornwallis*) என்பது அந்தமான் தீவிலுள்ள ஒரு துறைமுகமாகும்.  வடக்கு அந்தமானின் வடகிழக்கு கடற்கரையில் உள்ள இராசு தீவில் இத்துறைமுகம் அமைந்துள்ளது.  இத்தீவை தெற்கு அந்தமானின் போர்ட் பிளேருக்கு எதிரே உள்ள இராசு தீவுடன் குழப்பிக் கொள்ளக்கூடாது.

1973 ஆம் ஆண்டு போர்ட் கார்ன்வாலிசு துறைமுகத்திற்கு அருகில், "ஏரியல் விரிகுடாவின் நுழைவாயிலில் உள்ள போபங் மலையின் உச்சியில் ஒரு கலங்கரை விளக்கம் அமைக்கப்பட்டது.

## மேற்கோள்கள்

பகுப்பு:அந்தமான் நிக்கோபார் தீவுகளின் ஊர்களும் நகரங்களும்
பகுப்பு:இந்தியாவில் உள்ள கலங்கரை விளக்கங்கள்
பகுப்பு:அந்தமான் நிக்கோபார் தீவுகளில் உள்ள துறைமுகங்கள்
பகுப்பு:அந்தமான் நிக்கோபார் தீவுகளின் சுற்றுலாத் தலங்கள்
கென்சிங்டன் பாதுகாப்புத் துளை

**கென்சிங்டன் பாதுகாப்புத் துளை** (Kensington Security Slot) என்பது மடிக்கணினிகள் மற்றும் பிற மின்னணு சாதனங்களை திருட்டில் இருந்து பாதுகாப்பதற்காக வடிவமைக்கப்பட்ட ஒரு சிறிய பாதுகாப்புத் துளை ஆகும். இது பெரும்பாலும் உலோகத்தினால் வலுவூட்டப்பட்ட ஒரு சிறிய நீள்வட்ட வடிவ அமைப்பாக இருக்கும். இந்தத் துளையினுள் ஒரு சிறப்புப் பூட்டைப் பொருத்தி, அதன் மறுமுனையை மேசை அல்லது நகர்த்த முடியாத ஒரு கனமான பொருளுடன் இணைக்க முடியும். இதன் மூலம் பொது இடங்களிலோ அல்லது அலுவலகங்களிலோ தற்காலிகமாகச் சாதனங்களை விட்டுச் செல்லும்போது பாதுகாப்பு உறுதி செய்யப்படுகிறது.

## பூட்டு
பெரும்பாலான மடிக்கணினி நிறுவனங்கள் தங்களின் தயாரிப்புகளில் இத்தகைய துளைகளை முன்னரே அமைத்து வழங்குகின்றன. இந்தத் தொழில்நுட்பத்தைப் பயன்படுத்துவதற்குப் பூட்டும், பொறிமுறை கொண்ட ஒரு கம்பி வடம் அவசியமாகும். அந்தப் பூட்டைத் துளைக்குள் நுழைத்துத் திருப்புவதன் மூலம் அது சாதனத்துடன் வலுவாக இணைந்து கொள்கிறது. பூட்டப்பட்ட பிறகு அந்தச் சாதனத்தை எளிதில் எடுத்துச் செல்ல இயலாது. ஒருவேளை யாராவது அந்தப் பூட்டை வலுக்கட்டாயமாக அகற்ற முயற்சி செய்தால், அது சாதனத்தின் வெளிப்பகுதியைச் சேதப்படுத்தி அதன் மறுவிற்பனை மதிப்பைக் குறைக்கும் வகையில் வடிவமைக்கப்பட்டுள்ளது.

தொழில்நுட்ப முன்னேற்றத்தால் தற்பொழுது மடிக்கணினிகள் மிகவும் மெல்லியதாக உருவாகி வருகின்றன. இதற்கேற்ப இந்தத் துளைகளின் அளவுகளும் சிறியதாக மாற்றப்பட்டு வெவ்வேறு வடிவங்களில் பயன்பாட்டில் உள்ளன. மடிக்கணினிகள் மட்டுமின்றி திரையகங்கள், விளையாட்டுப் பலகைகள் மற்றும் பிற விலையுயர்ந்த மின்னணு கருவிகளிலும் இத்தகைய பாதுகாப்புத் துளைகள் காணப்படுகின்றன. இது ஒரு முழுமையான பாதுகாப்புத் தீர்வாக இல்லாவிட்டாலும், ஒரு நபர் சட்டவிரோதமாகச் சாதனத்தைக் கையாளுவதைத் தடுப்பதற்கும் அச்சுறுத்துவதற்கும் இது ஒரு முக்கியமான கருவியாகக் கருதப்படுகிறது. இம்முறை உலகெங்கிலும் உள்ள கல்வி நிலையங்கள் மற்றும் நிறுவனங்களில் பாதுகாப்புக்காக பரவலாகப் பின்பற்றப்படுகிறது.

பகுப்பு:கருவிகள்
பகுப்பு:கணினி பாதுகாப்பு

## மேற்கோள்கள்
குறள் யாப்பு இலக்கியங்கள்

நூல் முழுவதும் குறள் யாப்பில் அமைந்துள்ள பண்டைய இலக்கியங்கள் சில உள்ளன. 

### திருக்குறள்
### ஔவைகுறள்
முன்னைப் பிறப்பின் முயன்ற தவத்தினால்
பின்னைப் பெறுமுணர்வு தான் 

 முற்பிறவியில் முயன்று பெற்ற தவத்தால் இப்பிறவியில் இந்த உணர்வு கைவரப் பெற்றுள்ளேன்.

ஆயு மிரவியு மொன்றே யனைத்துயிர்க்கும்
ஆயுங்கா லொன்றே சிவம், 

 ஒருவர்க்குத் தாய் ஒருத்திதான். பலருக்கும் சூரியன் ஒன்றுதான். அதுபோல எல்லார்க்கும் சிவம் ஒன்றுதான்.  -125

கண்ணாடி தன்னில் ஒளிபோல் உடம்பதனுள் 
உண்ணாடி நின்ற ஒளி. 

 எதிரில் இருக்கும் பொருளின் ஒளி 
 கண்ணாடிக்குள் எப்படித் தெரிகிறத்தோ
 அப்படித்தான் உடம்புக்குள் சிவ-ஒளி தோன்றுகிறது.

தன்னை யறியு மறிவு தனைப்பெறில்
பின்னைப் பிறப்பிலை வீடு. 

 தன்னை அறியும் அறிவினைப் பெற்றால், பின்னர் பிறப்பு இல்லை. பிறப்பு இல்லாமைதான் வீடுபேறு.

### [[சைவ சமய நெறி (நூல்)|சைவ சமய நெறி]]
* இப் பெயர் கொண்ட  நூலை மறைஞான சம்பந்தர் இயற்றினார். இதில் 727 குறள் யாப்புப் பாடல்கள் உள்ளன. காட்டப்பட்டிருப்பது இந்த நூலின் இறுதிப் பாடல்

சைவ சமயநெறி சாற்றியசம் பந்தனுயிர் 
மையற வாய்க்க வரம் 

 சம்பந்தன் பாடிய இந்ந நூலில் சைவ சமய நெறி சொல்லப்பட்டுள்ளது. உயிரிலுள்ள குற்றம் (தீவினை)  நீங்க வரம் தரவேண்டும் என்று இறைவனை வேண்டும் பாடல் இது.

### [[பதிபசுபாசப் பனுவல் | பதி பசு பாசப் பனுவல்]]
இந்த நூலில் 337 குட்பாக்கள் உள்ளன. 
அவற்றில் சில:

1

ஆகம் சடம்காண்; அணுஅறியா திவ்விரண்டின்
யோகம் சிவனாலென்று ஓர் 

 சடம் என்பது உருப்பொருள்.
 இதனைப் பார்க்கலாம். 
 இது அணுக்களின் தொகுதி. 
 அணுவுக்குச் சடம் பற்றிய அறிவு இல்லை. 
 யோகம் என்பது ஒருநிலைப்படுத்தும் செயல். 
 இந்த யோகந்தான் சிவன். 
 இதனை உணர்ந்துகொள்ள வேண்டும்.

2

வேண்டுவார் இல்லை விலங்கொருவன் காலிலது
பூண்டுறின் பூண்பித்தான் உண்டு.

 விலங்கு மாட்டிக்கொள்வதை யாரும் விரும்புவதில்லை.ஒருவன் விலங்கில் மாட்டிக்கொண்டிருக்கிறான் என்றால், அவனுக்கு விலங்கு போட்டவன் ஒருவன் இருக்கந்ததானே செய்வான்.

3

பூட்டுவித்தான் தாள்பணியப்  போம்விலங்கு ; புன்குரம்பை
கூட்டுவித்தான் தாள்பணிபோம் கூடு. 

 விலங்கு போட்டவன் தாளை வணங்கினால், அவன் விலங்கை நீக்கிவிடுவான். அவன் நம்மை உடம்புக் கூட்டுக்குள் வைத்திருக்கிறான். அவன் தாளை வணங்கினால், கூட்டிலிருந்து எழுந்து நம்மைப் பறக்க விடுவான். 

4

சித்திரம் என்னச் சிலையென்னச் செத்திருப்பார்
வித்தகன்தாள் கண்டுள் விடார்.  

 சித்திரம் போலவும், சிலை போலவும் உணர்வை ஒருநிலையில் வைத்திருப்பவர் நம்மை உடலுக்குள் வைத்த உத்தமனைக் காண்பர். அவனைத் தன் நினைவிலிருந்து நீக்கமாட்டார்.

### சிவன் பற்றிய குறள் வெண்பா நூல்கள்
பரமோபதேசம் -- 41 குறள் வெண்பா
 இறுதிப்பாடல் 
 செறியா செறியும் பரமோப தேசம்
 மறைஞான சம்பந்தன் வாக்கு 

அட்டாங்க யோகக் குறள் -- 65 குறள் வெண்பா
மகா சிவராத்திரி கற்பம் -- 39 குறள் வெண்பா
மாத சிவராத்திரி கற்பம் -- 14 குறள் வெண்பா
சோம வார சிவராத்திரி கற்பம் -- 17 குறள் வெண்பா
சோம வார கற்பம் -- 216 குறள் வெண்பா

### மேற்கோள்

பகுப்பு:பண்டைய இலக்கியம்
செயிண்ட்-லூயிஸ், ரீயூனியன்

**செயிண்ட்-லூயிஸ்** (*Saint-Louis*,    ) என்பது பிரான்சின் கடல்கடந்த பிராந்தியமான ரீயூனியனில் உள்ள ஐந்தாவது பெரிய கம்யூன் ஆகும். இது ரீயூனியன் தீவின் தென்மேற்குப் பகுதியில், செயிண்ட்-பியர் கம்யூனை ஒட்டி அமைந்துள்ளது.

## புவியியல்

### காலநிலை
செயிண்ட்-லூயிஸ் வெப்பமண்டல சவன்னா காலநிலையைக்  ( கோப்பென் காலநிலை வகைப்பாடு ) கொண்டுள்ளது. செயிண்ட்-லூயிசின் சராசரி ஆண்டு வெப்பநிலை 22.2 °C (72.0 °F) ஆகும். சராசரி ஆண்டு மழைப்பொழிவு 1,161.6 மிமீ (45.73 அங்குலம்) ஆகும். ஆண்டில் சனவரி மாதம் மிகவும் ஈரப்பதமான மாதமாகும். பிப்ரவரி மாதத்தில் சராசரியாக வெப்பநிலை அதிகபட்சமாக 25.2 °C (77.4 °F) ஆகவும், சூலை மாதத்தில் மிகக் குறைந்த வெப்பநிலை சுமார் 19.0 °C (66.2 °F) ஆகவும் இருக்கும். செயிண்ட்-லூயிஸில் இதுவரை பதிவான அதிகபட்ச வெப்பநிலை 2016 பிப்ரவரி 11 அன்று 34.6 °C (94.3 °F) ஆகவும், இதுவரை பதிவான மிகக் குளிரான வெப்பநிலை 2020 ஆகத்து 10 அன்று 10.4 °C (50.7 °F) ஆகவும் இருந்தது.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மாளவிகா சிங்

**மாளவிகா சிங்**  (Malvika Singh)  இந்தியாவைச் சேர்ந்த ஓர் எழுத்தாளர் ஆவார். மாலா சிங் என்ற பெயராலும் அறியப்படுகிறார்.  1949 ஆம் ஆண்டில் இவர் பிறந்தார்.  வரலாற்றாசிரியர், கருத்தரங்க ஆசிரியர் மற்றும் இந்திய கைவினைப் பொருட்களின் வழக்கறிஞர்  என பன்முகங்களுடன் இயங்கினார். இவரது புத்தகங்களில் புது தில்லி-மேக்கிங் ஆஃப் எ கேபிடல் (2009)  என்ற புத்தகமும் அடங்கும்.

## ஆரம்பகால வாழ்க்கை மற்றும் கல்வி
மாளவிகா சிங், 1949 ஆம் ஆண்டில் மும்பையில், உரோமேசு தாபர் மற்றும் அவரது மனைவி இராச்சு ஆகியோருக்கு மகளாகப் பிறந்தார்.  இவரது இளைய சகோதரர் வால்மிக் தாப்பர் ஆவார்.  இவரது பதின்ம வயதிற்குள் குடும்பம் தில்லிக்கு குடிபெயர்ந்தது. அங்கு இவர் மாடர்ன் பள்ளியில் பயின்றார். மிராண்டா அவுசு கல்லூரியை விட்டு வெளியேறிய பிறகு தேசிய நாடகப் பள்ளியில் பயின்றார்.

## தொழில்
தனது இருபதுகளின் முற்பகுதியில், மாளவிகா சிங் இந்திய கைவினைப் பொருட்கள் மற்றும் கைத்தறி கழகத்தில் புபுல் செயகரால் பணியமர்த்தப்பட்டார், மாசசூசெட்சின் கேம்பிரிட்ச்சில் உள்ள கைவினைக் கடையில் பணிபுரிந்தார். அசோக் அத்வானி பின்னர் இவரை *பிசினசு இந்தியா*  பத்திரிகையின் ஆசிரியராக நியமித்தார்.

மாளவிகா சிங்கின் வரலாற்று புத்தகங்களில் புதுடெல்லி  மேக்கிங் ஆஃப் எ கேபிடல் என்ற புத்தகம்  உருத்ராங்சூ முகர்ச்சி என்பவருடன்  இணைந்து எழுதினார். பிரமோத் கபூர் தொகுத்து 2009 ஆம் ஆண்டில்  ரோலி புக்சு நிறுவனம் வெளியிட்டது. 2025 ஆம் ஆண்டில்  சேரிசு ஆஃப் மெமரி என்ற புத்தகத்தை வெளியிட்டார், இது புடவைகளின் வரலாறு குறித்த  புத்தகமாகும்.  இவர் சேகரித்த புடவைகளை  இந்திய அடையாளத்திற்கான உருவகமாக பயன்படுத்தினார்.  சுதந்திரத்திற்குப் பிந்தைய காலகட்டத்தில் இந்திய கைத்தறிகளின் மறுமலர்ச்சி பற்றிய குறிப்பிடத்தக்க விவரங்களை இப்புத்தகம் கொண்டுள்ளது.

## தேர்ந்தெடுக்கப்பட்ட வெளியீடுகள்
* (Co-author)
*
*

## மேற்கோள்கள்

பகுப்பு:இந்திய சேகரிப்பாளர்கள்
பகுப்பு:மும்பையைச் சேர்ந்தவர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1949 பிறப்புகள்
கே. சிவலிங்கம்

டத்தோ **கே. சிவலிங்கம்** அல்லது **சிவலிங்கம் ஆறுமுகம் கருப்பையா** (ஆங்கிலம்; மலாய்: *K. Sivalingam * அல்லது *Sivalingam Arumugam Karuppiah*) (சனவரி 1948 - ஏப்ரல் 4, 2007) என்பவர் மலேசிய அரசியல்வாதி; 1997 முதல் 4 ஏப்ரல் 2007 வரை சிலாங்கூர் மாநில அமைச்சர்; 21 அக்டோபர் 1990 முதல் 25 ஏப்ரல் 1995 வரை செரி சகாயா தொகுதியின் சட்டமன்ற உறுப்பினர்; 25 ஏப்ரல் 1995 முதல் 4 ஏப்ரல் 2007 வரை இரு தவணைகளுக்கு ஈஜோக் சட்டமன்றத் தொகுதியின் சட்டமன்ற உறுப்பினராக (**MLA**) பணியாற்றினார். அத்துடன் சிலாங்கூர் மாநில மஇகா துணைத் தலைவராகவும் சேவையாற்றி உள்ளார். [1]

இவர் பாரிசான் நேசனல் (**BN**) கூட்டணியின் ஓர் உறுப்புக் கட்சியான மஇகா கட்சியின் (**MIC**) உறுப்பினராக இருந்தார். இவருடைய சேவையைப் பாராட்டி டத்தோ மற்றும் சில மலேசிய விருதுகள் வழங்கப்பட்டுள்ளன.

## அரசியல் வாழ்க்கை
அரசியலில் ஈடுபடுவதற்கு முன்பு இவர், பத்திரிகைத் துறையில் ஈடுபட்டிருந்தார். 1968-ஆம் ஆண்டு தமது 20 வயதில் மஇகாவில் சேர்ந்தார், 1986-ஆம் ஆண்டு சிலாங்கூர் மாநில சட்டமன்றத்தால், மலேசிய மேலவை உறுப்பினராகத் தேர்ந்தெடுக்கப்பட்டார்.  1990 மலேசியப் பொதுத் தேர்தலில் செரி சகாயா சட்டமன்றத் தொகுதியில் புதுமுக வேட்பாளராகப் போட்டியிட்டு வெற்றி பெற்றார். 1995 மலேசியப் பொதுத் தேர்தலில், அவர் ஈஜோக் சட்டமன்றத் தொகுதியில் போட்டியிட்டு, ஜனநாயக செயல் கட்சி வேட்பாளரைத் தோற்கடித்து வெற்றி பெற்றார்.

1997-ஆம் ஆண்டு, அவர் சிலாங்கூர் மாநில ஆட்சிக்குழுவின் உறுப்பினராக நியமிக்கப்பட்டார். அவர் இறக்கும் வரை அந்தப் பதவியில் இருந்தார். 1999 மற்றும் 2004 மலேசியப் பொதுத் தேர்தல்களில் தம்முடைய ஈஜோக் சட்டமன்றத் தொகுதியை தக்க வைத்துக் கொண்டார். மலேசியாவில் ஒரு மாநிலத்தின் ஆட்சிக்குழு உறுப்பினர் என்பவர் **மாநில அமைச்சர்** என அழைக்கப் படுகின்றார்.

## இறப்பு
ஏப்ரல் 4, 2007 அன்று, தமது மகள் மற்றும் மருமகனுடன் இந்தியா, தமிழ்நாட்டிற்கு ஓர் ஓய்வுப் பயணத்தை மேற்கொண்ட போது சென்னையில், மாரடைப்பு காரணமாக இறந்தார். பின்னர் அவருடைய உடல் சென்னை பன்னாட்டு வானூர்தி நிலையத்தில் இருந்து கோலாலம்பூர் பன்னாட்டு வானூர்தி நிலையத்திற்கு கொண்டு வர்ப்பட்டது.

அவருடைய மரணம், 2007 ஈஜோக் சட்டமன்ற இடைத்தேர்தலுக்கு *(2007 Ijok by-election)* வழிவகுத்தது.

## தேர்தல் முடிவுகள்

## விருதுகள்
* 
**  - மலேசிய விருதுகள் (**KMN**) (1996)

**  - சிலாங்கூர் விருதுகள் (**DPMS**) – **[[டத்தோ]]** (1999)
**  - சிலாங்கூர் விருதுகள் (**SSA**) (1997)
**  - சிலாங்கூர் விருதுகள் (**AMS**) (1988)

## மேற்கோள்கள்

## மேலும் காண்க
* பார்த்திபன் கருப்பையா
* ஈஜோக் சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:1948 பிறப்புகள்
பகுப்பு:2007 இறப்புகள்
பகுப்பு:மலேசிய இந்தியர்கள்
பகுப்பு:மலேசிய ஊடகவியலாளர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
துக்கியம்பாளையம்

**துக்கியம்பாளையம்** (*Tukkiyampalayam*) இந்தியாவின் தமிழ்நாடு மாநிலத்தில் சேலம் மாவட்டத்தின் வாழப்பாடி தாலுகாவில் அமைந்துள்ள ஒரு கிராமமாகும். 

## புவியியல்
துக்கியம்பாளையம் சேலம் மாவட்டத்தின் மையப் பகுதியில் உள்ள வாழப்பாடி தாலுகாவிற்குள் உள்ளது. வாழப்பாடி மற்றும் பேலூருக்கு இடையில், பெத்தநாயக்கன் பாளையம் தாலுகாவின் எல்லைக்கு அருகில், தாலுகாவின் கிழக்குப் பகுதியில் 7.76 சதுர கிலோமீட்டர் (3.00 சதுர மைல்) நிலப்பரப்பை உள்ளடக்கியுள்ளது. தாலுகா தலைமையகமான வாழப்பாடிக்கு வடக்கே 4 கிலோமீட்டர் (2.5 மைல்) தொலைவிலும், மாவட்ட தலைமையகமான சேலத்திலிருந்து கிழக்கே 28 கிலோமீட்டர் (17 மைல்) தொலைவிலும், மாநிலத் தலைநகரான சென்னையிலிருந்து தென்மேற்கே 250 கிலோமீட்டர் (160 மைல்) தொலைவிலும் துக்கியம்பாளையம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, துக்கியம்பாளையம் கிராமத்தின் மக்கள் தொகை 5385 ஆகும். இதில் 2769 பேர் ஆண்கள் மற்றும் 2616 பேர் பெண்கள் இருந்தனர். 

துக்கியம்பாளையம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 614 ஆகும். இது கிராமத்தின் மொத்த மக்கள் தொகையில் 11.40% ஆகும். துக்கியம்பாளையம் கிராமத்தின் சராசரி பாலின விகிதம் 945 ஆகும். இது தமிழ்நாட்டின் மாநில சராசரியான 996-என்பதை விட குறைவாகும். மக்கள் தொகை கணக்கெடுப்பின்படி துக்கியம்பாளையம் குழந்தை பாலின விகிதம் 895 ஆகும், இது தமிழ்நாட்டின் சராசரியான 943-என்பதை விட குறைவாகும். 

தமிழ்நாட்டுடன் ஒப்பிடும்போது துக்கியம்பாளையம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, துக்கியம்பாளையம் கிராமத்தின் எழுத்தறிவு விகிதம் 70.05% ஆக இருந்தது. ஆண்களின் எழுத்தறிவு விகிதம் 77.71% ஆகவும், பெண்களின் எழுத்தறிவு விகிதம் 61.99% ​​ஆகவும் இருந்தது.

துக்கியம்பாளையம் கிராமத்தில், மக்கள் தொகையில் பட்டியல் சாதியினர் 28.45 சதவீதமாக உள்ளனர். இங்கு பட்டியல் பழங்குடியினர் 0.02 சதவீதம் இருந்தனர்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
சாக்சுன்னி

**சாக்சுன்னி** என்பது பெங்காலி மக்கள் கதைகளில் வரும் ஒரு பெண் பேய், இது பெரும்பாலும் பங்காளதேசம் மற்றும் இந்திய மாநில மேற்கு பங்கால் ஆகிய பகுதிகளில் உள்ள புராணப் பாரம்பரியங்களில் விவரிக்கப்படுகிறது. இந்த சொல் ஒரு திருமணமான ஹிந்து பெணின் ஆவியைக் குறிக்கிறது, அவள் தனது கணவருக்கு முன்பு (அதாவது திருமண வாழ்க்கையில் இருந்தபோது) இறந்துவிட்டாள்.

## சொல் தோற்றம்
சாக்சுன்னி என்ற சொல் சமஸ்கிருத சொல் *ஷங்க்சூர்ணி* இலிருந்து பெறப்பட்டது. பெங்காலி ஹிந்து பாரம்பரியத்தில், திருமணமான பெண்கள் திருமணத்தின் குறியீடாக ஷங்க் வளையல்கள் மற்றும் சிந்து (மீதானின் சிவப்பு தடங்கள்) அணிகின்றனர். சாக்சுன்னி இறந்த பின் கூட இந்த குறியீடுகளை வைத்திருப்பதாக நம்பப்படுகிறது, இது திருமண வாழ்க்கை மீது அவளுடைய தொடர்ந்த விருப்பத்தை காட்டுகிறது.

## மூலம் மற்றும் மக்கள் கதைகள்
மக்கள் கதைகளின்படி, சாக்சுன்னி என்பது ஒரு திருமணமான பெண்ணின் ஆவி, அவளுடைய இறப்பின் போது வீட்டுத் தொடர்புடைய ஆசைகள் மற்றும் விருப்பங்கள் முடிக்கப்படாமல் நிற்கின்றன. அவள் பெரும்பாலும் திருமண மகிழ்ச்சியும் குடும்ப வாழ்க்கையின் ஆசையும் கொண்டிருக்கும் நிலையில் காட்டப்படுகிறார், மேலும் அவள் திருமணமான பெண்கள், குறிப்பாக பணக்கார குடும்ப பெண்கள் மீது தாக்கம் செலுத்தி, அவர்கள் அந்த அனுபவங்களை மீண்டும் அனுபவிப்பதை உறுதி செய்ய முயற்சிக்கிறாள்.

சாக்சுன்னி தொடர்பான கதைகள் பாரம்பரிய பெங்காலி மக்கள் கதைகளில் காணப்படுகிறது, அதில் *தாகுர்மார் ஜூலி* போன்ற சேகரங்களில் உள்ள கதைகளும் அடங்கும். பல கதைகளில், ஒரு ஜோத்ஷி இறுதியில் அவளுடைய ஆவியை வெற்றி பெறவோ அல்லது அகற்றவோ செய்கிறார்.

## உடல் விளக்கம்
சாக்சுன்னிகளை பெரும்பாலும் பச்சை நிற தோல் கொண்டதாகக் கூறுகின்றனர், இது காய்கறிகளின் (சாக்) நிறத்துடன் ஒத்துப்போகிறது. பெங்காலி மக்கள் கதைகளில் பல பேய்களின் போன்று, அவற்றை சுருண்ட மற்றும் பலவீனமாகக் காட்டுகிறார்கள். அவள் திருமணமான பெங்காலி பெண்களின் பாரம்பரிய சிவப்பு மற்றும் வெள்ளை சாடிகள் அணிகின்றாள், ஷங்க் வளையல்கள் மற்றும் முன்னறையில் சிவப்பு சிந்து சுடுகின்றாள். பேய் ஆனாலும், அவள் தனது தோற்றம் மற்றும் அலங்காரத்தைப் பற்றி கவனமாக இருக்கிறார்.

## சிறப்பம்சங்கள்
சாக்சுன்னி பெரும்பாலும் மீன் விரும்புவதாகக் கூறப்படுகிறது, இது பங்காலில் திருமணமான பெண்களுக்கு கலாச்சார ரீதியாக முக்கியமான உணவு. பாரம்பரிய நம்பிக்கையின் படி, திருமணமான பெண்கள் தங்கள் கணவரின் நல்ல ஆரோக்கியம் மற்றும் நீண்ட ஆயுளுக்காக மீன் உண்பதை ஊக்குவிக்கப்பட்டனர். சாக்சுன்னியின் மீன் உண்பதில் கூடிய ஆசை திருமண வாழ்க்கைக்கு திரும்பும் அவளுடைய விருப்பத்தை குறிக்கிறது. மக்கள் கதைகளில் அவள் எந்த வகை மீன் விரும்புகிறாள் என்பதைப் பற்றிய மாறுபாடுகள் உள்ளன: அவள் கச்சா, வதக்கப்பட்ட, எரிக்கப்பட்ட அல்லது பழுப்பு மீன் விரும்புவாரா என்பது.

அவர்கள் தங்கள் வசிப்பிடங்களில் மண் நீரை தெளிக்கும், சில சிறப்பு மரங்களில், குறிப்பாக ஸ்ட்ரேபிளஸ் அஸ்பர் (ஷேஓரா) மற்றும் மாம்பழ மரங்களில் வசிப்பதாகவும் நம்பப்படுகிறது.

## குறிப்புகள்

பகுப்பு:பெங்காலி கலாச்சாரம்
பகுப்பு:மக்கள் கலாச்சாரம்
பகுப்பு:பேய்-பிரேத்
மாசிநாயக்கன்பட்டி

**மாசிநாயக்கன்பட்டி** (*Masinaickenpatti*) இந்தியாவின் தமிழ்நாடு மாநிலத்தில் சேலம் மாவட்டத்தின் வாழப்பாடி தாலுகாவில் அமைந்துள்ள ஒரு கணக்கெடுப்பில் உள்ள நகரமாகும்.  

## புவியியல்
சேலம் மாவட்டத்தின் மையப் பகுதியில் உள்ள வாழப்பாடி தாலுகாவிற்குள் மாசிநாயக்கன்பட்டி உள்ளது. சேலம் தாலுகாவின் எல்லைக்கு அருகில் உள்ள தாலுகாவின் மேற்குப் பகுதியில் அமைந்துள்ள இந்நகரம், தாலுகா தலைமையகமான வாழப்பாடிக்கு மேற்கே 19 கிலோமீட்டர் (12 மைல்) தொலைவிலும், மாவட்ட தலைமையகமான சேலத்திற்கு கிழக்கே 8 கிலோமீட்டர் (5.0 மைல்) தொலைவிலும், மாநிலத் தலைநகரான சென்னைக்கு தென்மேற்கே 270 கிலோமீட்டர் (170 மைல்) தொலைவிலும் அமைந்துள்ளது. ஏற்காடு நகரைச் சுற்றியுள்ள சேர்வராயன் மலைகளுக்கு தெற்கே இந்நகரம் உள்ளது. தேசிய நெடுஞ்சாலைகள் 79 மற்றும் 179 ஏ ஆகியவை இந்நகரம் வழியாக செல்கின்றன.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மாசிநாயக்கன்பட்டி கிராமத்தின் மக்கள் தொகை 9098 ஆகும். இதில் 4695 பேர் ஆண்கள் மற்றும் 4403 பேர் பெண்கள் இருந்தனர். 

மாசிநாயக்கன்பட்டி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 903 ஆகும். இது கிராமத்தின் மொத்த மக்கள் தொகையில் 9.93% ஆகும். மாசிநாயக்கன்பட்டி கிராமத்தின் சராசரி பாலின விகிதம் 938 ஆகும். இது தமிழ்நாட்டின் மாநில சராசரியான 996-என்பதை விட குறைவாகும். மக்கள் தொகை கணக்கெடுப்பின்படி மாசிநாயக்கன்பட்டி குழந்தை பாலின விகிதம் 885 ஆகும், இது தமிழ்நாட்டின் சராசரியான 943-என்பதை விட குறைவாகும். 

தமிழ்நாட்டுடன் ஒப்பிடும்போது மாசிநாயக்கன்பட்டி கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, மாசிநாயக்கன்பட்டி கிராமத்தின் எழுத்தறிவு விகிதம் 78.38% ஆக இருந்தது. ஆண்களின் எழுத்தறிவு விகிதம் 84.13% ஆகவும், பெண்களின் எழுத்தறிவு விகிதம் 72.28% ​​ஆகவும் இருந்தது.

மாசிநாயக்கன்பட்டி கிராமத்தில், மக்கள் தொகையில் பட்டியல் சாதியினர் 22.11 சதவீதமாக உள்ளனர். இங்கு பட்டியல் பழங்குடியினர் 0.18 சதவீதம் இருந்தனர்.

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
தாரிக் ரகுமான்

**தாரிக் ரகுமான்** (*Tarique Rahman*), (பிறப்பு: 20 நவம்பர் 1965), வங்காளதேச தேசியக் கட்சியின் தலைவர் ஆவார்.பிப்ரவரி 2018ஆம் ஆண்டில் வங்காளதேச தேசியக் கட்சியின் தலைவரும், முன்னாள் பிரதமரும், இவரது தாயுமான காலிதா சியா சிறையில் இருந்த போது, தாரிக் ரகுமான் கட்சியின் தற்காலிகத் தலைவராக செயல்பட்டார். காலிதா சியா இறந்த பிறகு தாரிக் ரகுமான் கட்சியின் தலைவராகப் பொறுப்பேற்றார்.  தாரிக் ரகுமான்  முன்னாள் வங்கதேச இராணுவத் தலைவரும், 7ஆவது அதிபருமான ஜியாவுர் ரஹ்மான் மற்றும் வங்கதேச முதல் பெண் பிரதமரான காலிதா சியா இணையரின் மூத்த மகன் ஆவார்.

2026 வங்காளதேச பொதுத்தேர்தலில் தாரிக் ரஹ்மான் தலைமையிலான வங்காளதேச தேசியக் கட்சி 300 இடங்களில் போட்டியிட்டு 212 நாடாளுமன்றத் தொகுதிகளைக் கைப்பற்றி, 17 பிப்ரவரி 2026 அன்று 11வது வங்கதேசப் பிரதமராக பதவியேற்றார்.

## பிரதமராக பதவியேற்பு
13ஆவது 2026 வங்காளதேச நாடாளுமன்றப் தேர்தலில் தாரிக் ரகுமான் தலைமையிலான வங்காளதேச தேசியக் கட்சி மொத்தமுள்ள 300 தொகுதிகளில் 212 தொகுதிகளில் வெற்றி பெற்றார். எனவே 17 பிப்ரவரி 2026 அன்று வங்காளதேச அதிபர் முகம்மது சையத் சகாபுதீன் தாரிக் ரகுமானுக்கு வங்கதேச பிரதமராக பதவிப் பிரமாணம் செய்து வைத்தார்.
## இதனையும் காண்க
* வங்காளதேசப் பிரதம அமைச்சர்களின் பட்டியல்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள் 
பகுப்பு:1965 பிறப்புகள்
பகுப்பு:வங்காளதேச அரசியல்வாதிகள்
பகுப்பு:வங்காளதேசத்தின் பிரதமர்கள்
ஷஃபிகுர் ரஹ்மான்

**ஷஃபிகுர் ரஹ்மான்** (*Shafiqur Rahman*) (பிறப்பு:31 அக்டோபர் 1958), வங்காளதேச ஜமாத்-இ-இஸ்லாமி கட்சியின் தலைவர், மருத்துவர் மற்றும் வணிகர் ஆவார்.

## 2026 வங்காளதேச பொதுத்தேர்தல்
2026 வங்காளதேசப் பொதுத்தேர்தலில் இவரது தலைமையிலான 
வங்காளதேச ஜமாத்-இ-இஸ்லாமி உள்ளிட்ட 11 கட்சிகள் கூட்டணி சேர்ந்து போட்டியிடுகிறது.
## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
இரும்புமயமாதல்

இரும்புமயமாதல் (Ferrallitisation) என்பது பாறை மண்ணாக மாற்றப்படும் ஒரு வேதியியல் மாற்ற செயல்முறை ஆகும். இதில் பாறை, களிமண் (கயோலினைட்) மற்றும் இரும்பு, அலுமினியம் ஆகியவற்றின் நீரேற்ற ஆக்சைடுகளாகிய செஸ்குஆக்சைடுகள் அடங்கிய மண்ணாக மாறுகிறது.ஈரப்பதமிக்க வெப்பமண்டலப் பகுதிகளில், ஆண்டு முழுவதும் அல்லது பெரும்பகுதியில் நிலையான உயர்ந்த வெப்பநிலை மற்றும் அதிக மழைப்பொழிவு காணப்படும். இத்தகைய சூழலில், வேதியியல் சிதைவுறுதல் வேகமாக நடைபெற்று பாறைகளை உடைத்தழிக்கிறது. ஆரம்ப நிலையில் களிமண் உருவாகிறது; பின்னர் அவையும் மேலும் சிதைந்து சிலிகாவை உருவாக்குகின்றன. அந்த சிலிகா நீர்சுரிதல் மூலம் நீக்கப்படுகிறது. இதன் விளைவாக இரும்பு மற்றும் அலுமினியத்தின் செஸ்குஆக்சைடுகள் மண்ணில் மீதமிருந்து, பல வெப்பமண்டல மண்ணுகளுக்கு உரிய சிவப்பு நிறத்தை அளிக்கின்றன.

இரும்புமயமாதல் என்பது சிலிகாமயமாதல் செயல்முறைக்கு எதிர்மறையானதாகும். சிலிகாமயமாதலில் சிலிகா மண்ணில் நிலைத்திருக்கிறது; இரும்பு மற்றும் அலுமினியம் நீக்கப்படுகின்றன.ஆண்டு முழுவதும் மழைபெறும் வெப்பமண்டல மழைக்காடுகளில் பெர்ரலைட்டிக் மண்ணுகள் உருவாகின்றன. மாறுபடும் வறண்ட மற்றும் ஈரமான காலநிலையைக் கொண்ட சவன்னா பகுதிகளில் பெர்ரஜினஸ் மண்ணுகள் காணப்படுகின்றன.

## மேலும் படிக்க
*

*
பகுப்பு:மண் அறிவியல்
பகுப்பு:வளங்கள்
நீர்மண்ணியல்

நீர்மண்ணியல் (Hydropedology) என்பது மண்ணியல் மற்றும் நீரியல் ஆகிய அறிவியல் துறைகளின் ஒருங்கிணைப்பால் உருவாகியுள்ள புதிய ஆய்வுத்துறை ஆகும்.

நீர்புவியியல், நீர்காலநிலையியல் மற்றும் சூழல்நீரியல் போன்ற துறைகளுக்கு ஒப்பாக, இது நீரியல் மற்றும் பூமியின் பிற மண்டலங்களுக்கிடையிலான தொடர்புகளை வலியுறுத்துகிறது.குறிப்பாக, நீர்மண்ணியல் என்பது நீர்மண்டலம் மற்றும் மண்ணுமண்டலம் ஆகியவற்றின் தொடர்புப்பகுதியை மையமாகக் கொண்டு ஆய்வு செய்யும் துறையாகும்.

## மேற்கோள்கள்

* Hydropedology, Geotimes
பகுப்பு:மண் அறிவியல்
சிவப்புக் கழுத்துடன் ஒரு பச்சைப் பறவை

**சிவப்புக் கழுத்துடன் ஒரு பச்சைப் பறவை** (*Sigappu kaluthudan oru patchai paravai*) என்னும் சிறுகதை தொகுப்பானது 2019 ஆம் ஆண்டு அம்பை என்பவரால் எழுதப்பட்டதாகும். இத்தொகுப்பில் 13 சிறுகதைகள் உள்ளன. காலச்சுவடு பதிப்பகம் நூலை வெளியிட்டுள்ளது. இந்நூல் 2021 ஆம் ஆண்டிற்கான சாகித்திய அகாதமி விருதினை பெற்றது. தமிழில் இந்த விருதைப் பெறும் நான்காவது பெண் அம்பை ஆவார். 

## மேற்கோள்கள்

பகுப்பு:சாகித்திய அகாதமி விருது பெற்ற தமிழ் நூல்கள்
பகுப்பு:2019 தமிழ் நூல்கள்
பகுப்பு:சிறுகதைத் தொகுப்புகள்
அங்கம்மாள்

**அங்கம்மாள்** (*Angammal*) என்ற திரைப்படம், 2025 ஆம் ஆண்டு இந்தியாவில் வெளியான தமிழ் மொழி நாடகத் திரைப்படமாகும். இது விபின் ராதாகிருஷ்ணனால் இயக்கப்பட்டது. இத்திரைப்படத்தில் கீதா கைலாசம், சரண் சக்தி, தென்றல் ரகுநாதன், பரணி ஆகியோர் நடித்துள்ளனர். இந்தப் படம் 19 அக்டோபர் 2024 அன்று 'மும்பை அகாடமி ஆஃப் தி மூவிங் இமேஜ்' (MAMI) இல் வெளியிடப்பட்டது. இந்தப் படம் டிசம்பர் 5, 2025 அன்று திரையரங்குகளில் வெளியிடப் பட்டுள்ளது.

## கதைக்கரு
அதிக வளர்ச்சி இல்லாத சிற்றூரில் வாழும் ஒருத்தி, மேலாடை அணியாத கதையின் நாயகி ஆவார். இவளது தொழில் மாடுகளை வளர்த்து, அவற்றின் பாலை அச்சிற்றூரில் விற்று பணம் சம்பாரித்து வாழ்வை மதிப்புடன் நடத்துவதே  ஆகும். பல்வேறு இன்னல்களுக்கு இடையில் அவளது இரு மகன்களில், இளைய மகனை ஆங்கில மருத்துவம் படிக்க வைக்கிறார். படிக்கும் இளைய மகனும் மருத்துவனாகிறான். அவனை விட, நல்ல பணவளம் உள்ள பெண் காதலித்து திருமணம் செய்ய விரும்புகிறாள். பெண் வீட்டார் மாப்பிள்ளை மருத்துவரை காண இல்லம் வரும் சூழ்நிலையில், அம்மாவிடம் பேசத் தயங்கி, பிறருடன் இணைந்து தனது தாயை மேலாடைப் போடச்சொல்லும் முயற்சியில் போராடுவதே திரைப்படமாகும். இதில் மேலாடை அணியாத கதாநாயகியின் இறுதி முடிவு அனைவரையும் மனநெருடலுக்கு உள்ளாக்குகிறது.

## மேற்கோள்கள்

பகுப்பு:2025 தமிழ்த் திரைப்படங்கள்
ஈத்தர்நெட் வழியாக மின்சாரம்

**ஈத்தர்நெட் வழியாக மின்சாரம்** (POE - Power over Ethernet) வழங்கும் முறை என்பது கணினி வலையமைப்பு கம்பிகள் மூலமாகவே மின்னாற்றலையும், தரவுகளையும் ஒரே நேரத்தில் கடத்தும் ஒரு மின்னணு தொழில்நுட்பமாகும். பொதுவாக இணைய இணைப்பிற்காகப் பயன்படுத்தப்படும் கம்பிகளிலேயே மின்சாரத்தையும் செலுத்துவதன் மூலம், மின்சாதனங்களுக்குத் தனியாக மின் இணைப்புக் கம்பிகளோ அல்லது மின்கலங்களோ தேவைப்படுவதில்லை. இந்த முறையினால் இணைய பாதுகாப்பு இருமப் படமிக்கள், நவீன தொலைபேசிகள் (VOIP Phones) மற்றும் கம்பியில்லா இணைய வழங்கிகள் போன்ற சாதனங்களை எளிதாக நிறுவ முடிகிறது.

இந்தத் தொழில்நுட்பம் மின்சாரத்தை வழங்கும் சாதனம் மற்றும் மின்சாரத்தைப் பெற்றுக்கொள்ளும் சாதனம் என இரண்டு நிலைகளில் செயல்படுகிறது. தரவுகளைக் கடத்தும் அதே நான்கு இணைப்புக் கம்பிகள் வழியாக மின்சாரமும் சீராகப் பாய்கிறது. இது மின்சாரக் கசிவு அல்லது விபத்துகள் ஏற்படாத வண்ணம் மிகவும் பாதுகாப்பான முறையில் வடிவமைக்கப்பட்டுள்ளது. மின்சாரம் தேவைப்படும் சாதனங்களை மட்டும் தானாகவே இனங்கண்டு, அவற்றுக்குத் தேவையான அளவிலான மின்னாற்றலை மட்டும் வழங்குகிறது. இதனால் மின்சாரம் வீணாவது தவிர்க்கப்படுவதுடன், சாதனங்கள் பழுதடைவதும் தடுக்கப்படுகிறது.

## தொலைதூர சாதனம்
தொலைதூர இடங்களில் அமைந்துள்ள சாதனங்களுக்கு மின்சாரம் வழங்குவதற்கு இது மிகவும் பயனுள்ள முறையாகக் கருதப்படுகிறது. சுவரில் மின் துளைகளை ஏற்படுத்திப் புதிய மின் இணைப்புகளை உருவாக்க வேண்டிய அவசியம் இல்லாததால், செலவு பெருமளவு குறைகிறது. மேலும், ஒரு மையக் கட்டுப்பாட்டுப் பகுதியிலிருந்து அனைத்துச் சாதனங்களுக்கும் மின்சாரத்தை வழங்க முடிவதால், மின்தடை ஏற்படும் காலங்களில் ஒரு மைய மின்தேக்கியைக் கொண்டு அனைத்துச் சாதனங்களையும் தொடர்ந்து இயங்கச் செய்ய முடியும். தற்காலத் தொழில்நுட்ப வளர்ச்சியில் அதிக மின்சாரம் தேவைப்படும் கணினிகள் மற்றும் விளக்குகளைக் கூட இந்த முறையின் மூலம் இயக்க ஆய்வுகள் மேற்கொள்ளப்பட்டு வருகின்றன.

இந்த முறையானது சர்வதேசத் தரக் கட்டுப்பாட்டு அமைப்புகளால் வரையறுக்கப்பட்ட விதிகளின்படி இயங்குகிறது. மின்சாரம் கடத்தப்படும் பொழுது ஏற்படும் வெப்பம் மற்றும் மின் இழப்புகளைத் தவிர்க்க உயர்தரக் கம்பிகள் பயன்படுத்தப்படுகின்றன. பல்வேறு நிறுவனங்கள் தயாரிக்கும் சாதனங்கள் ஒன்றாக இணைந்து செயல்படுவதை இந்தத் தரக்கட்டுப்பாடுகள் உறுதி செய்கின்றன. நவீன கட்டிட வடிவமைப்புகளில் கம்பிகளின் எண்ணிக்கையைக் குறைக்கவும், நிர்வாகத்தை எளிமையாக்கவும் இந்தத் தொழில்நுட்பம் ஒரு முக்கிய அங்கமாகத் திகழ்கிறது. இதன் மூலம் சிக்கலான மின் இணைப்புகள் எளிமையாக்கப்பட்டு, தகவல் தொடர்புத் துறை மேம்பாடு அடைகிறது.

பகுப்பு:கணினிப் பிணையமாக்கம்
## மேற்கோள்கள்
தரம் சொரூப் நகரா

**தரம் சொரூப் நகரா** (*Dharam Swarup Nakara*) (சுருக்கமாக:*டி. எஸ். நகரா*) (1914–2009), இந்தியப் பாதுகாப்பு அமைச்சகத்தில் கணக்குச் சேவைப் பிரிவில் பணியாற்றி ஓய்வு பெற்றவர். இந்தியாவில் ஓய்வூதியர்களின் உரிமைகளுக்காகப் போராடிய ஒரு அரசு ஊழியரான இவர், 1972ஆம் ஆண்டில் ஓய்வு பெற்ற பிறகு, இந்திய உச்ச நீதிமன்றத்தில் ஒரு மைல்கல் வழக்கை (D.S. Nakara vs. Union of India, 1983) தாக்கல் செய்தார். *ஓய்வூதியம் என்பது அரசாங்கத்தின் வெகுமதியை விட கடந்த கால சேவைக்கான உரிமை* என்பதை நிறுவினார்.

## வரலாறு
1914ல் பிறந்த நாகரா, 1937ல் இந்திய அரசின்  இந்தியப் பாதுகாப்பு அமைச்சகத்தில் கணக்கு சேவையில் சேர்ந்தார். வயது முதிர்வு காரணமாக 1972ல் ஓய்வு பெற்றார். 1979ல் இந்திய அரசு தாராளமயமாக்கப்பட்ட ஓய்வூதியத் திட்டத்தை அறிமுகப்படுத்தியது. ஆனால் 1979க்கு முன்பாக ஓய்வு பெற்றவர்களுக்கு தாராளமயமாக்கப்பட்ட ஓய்வூதியம் கிட்டவில்லை என்பதால்,  சமமான ஓய்வூதிய உரிமைகளைப் பெறுவதற்காக பத்து ஆண்டுகள் இந்திய உச்ச நீதிமன்றம் வரை சென்று, 1979க்கு முன்னர் ஓய்வு பெற்றவர்களுக்கும் தாரளாமயமாக்கப்பட்ட ஓய்வூதியத்தை பெற்று தந்தார்.

டி. எஸ். நகரா இந்திய உச்ச நீதிமன்றத்தில் தொடுத்த வழக்கில், 17 டிசம்பர் 1983 அன்று இந்திய உச்ச நீதிமன்றத்தி தலைமை நீதிபதி *ஒய். வி. சந்திரசூட்* தலைமையிலான அமர்வு, ஓய்வூதியம் பெறுவோரைப் பணயத்தில் விடப்படக்கூடாது என்றும், ஓய்வூதியமானது ஓய்வூதிய தேதியின் அடிப்படையில் பாகுபாடு இல்லாமல் வழங்கப்பட வேண்டும் என்றும் தீர்ப்பளித்தது

"ஓய்வூதியதாரர்களின் கடவுள்" என்று அழைக்கப்படும் டி. எஸ். நகராவின் வெற்றி, மில்லியன் கணக்கான ஓய்வூதியர்களுக்கு நியாயமான ஓய்வூதியத்தைப் பெறுவதை உறுதி செய்கிறது.
## ஓய்வூதியர் நாள்
டி. எஸ். நகரா வாங்கித் தந்த இந்த வரலாற்றுச் சிறப்புமிக்க தீர்ப்பை பெருமைப்படுத்தும் வகையில், டிசம்பர் 17ஆம் நாளன்று இந்தியாவில் ஆண்டுதோறும் ஓய்வூதியர் நாள் கொண்டாடப்படுகிறது. டி. எஸ். நகரா  சூலை 29, 2009 அன்று 96 வயதில் காலமானார்.

## மேற்கோள்கள்

பகுப்பு:1914 பிறப்புகள்
பகுப்பு:2009 இறப்புகள்
பகுப்பு:ஓய்வூதியம்
உத்திரமேரூர் குழம்பேஸ்வரர் கோயில்

**உத்திரமேரூர் குழம்பேஸ்வரர் கோயில்**, தமிழ்நாட்டின் காஞ்சிபுரம் மாவட்டம்,  உத்திரமேரூர் வட்டம், உத்திரமேரூர் பேரூராட்சியில் அமைந்துள்ளது. இக்கோயில் காஞ்சிபுரம் நகரத்திற்கு தென்கிழக்கில் 27.9 கிலோமீட்டர் தொலைவில் உள்ளது. மேற்கு நோக்கி அமைந்த இக்கோயில் சிவபெருமானுக்கு அர்ப்பணிக்கப்பட்டது. இக்கோயிலின் மூலவர் குழம்பேஸ்வரர்- அம்பாள் பிரம்மநாயகி எனப்படும் திருபுவன நாயகி ஆவார். கிபி 1133-1150 காலத்தில் இரண்டாம் குலோத்துங்கச் சோழனின்  குழப்பத்தைத் இக்கோயிலில் தீர்ந்ததாக தல புராணம் கூறுகிறது. 

## தங்கப் புதையல்
இரண்டாம் குலோத்துங்கச் சோழன் காலத்தில் கட்டப்பட்டதாக கூறப்படும் இக்கோயில் சிதிலமடைந்துள்ளது. எனவே அதனை இடித்து விட்டு, புதிய கோயிலை கட்டுவதற்கு நிலத்தை தோண்டும் போது ஒரு பெட்டி போன்ற அமைப்பில் தங்கப் புதையல் கிடைத்தது.  அந்தப் புதையலில் 23 சிறிய தங்க சடை பில்லைகள், 7 பெரிய  தங்க சடைபில்லைகள், 1 தஙக ஒட்டியாணம், 29 தங்க குண்டுமணிகள், 5 உடைந்த நிலையில் உள்ள தங்க ஆரங்கள், 1 சிவ பிறை, 3  தங்கத் தகடுகள் உள்ளிட்ட 565 கிராம் எடையுள்ள தங்க நகைகள் கிடைத்தது. அவற்றை வருவாய் துறையினர் அரசு கருவூலத்தில் ஒப்படைத்தனர்.  இந்த நகைகளில் பலவற்றில் செப்பு கலக்காத தூய தங்கம் இருக்கலாம் என்று கூறப்படுகிறது.

## குடமுழுக்கு
பிப்ரவரி 2026ல் குழம்பேஸ்வரர் கோயில் குடமுழுக்கு நடைபெற உள்ளது. அதற்காக யாகசாலை பூஜைகள் தொடங்கியுள்ளது.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்